Source: https://e-justice.europa.eu/content_ordinary_courts-18-cy-hr.do?clang=sk
Timestamp: 2019-08-18 23:35:21+00:00

Document:
Všeobecné súdy - Cyprus
V Cyperskej republike sú iba súdy prvého a druhého stupňa: najvyšší súd (Ανώτατο Δικαστήριο), ktorý rozhoduje o odvolaniach proti rozhodnutiam súdu prvého stupňa a tieto súdy prvého stupňa:
okresné súdy (Επαρχιακά Δικαστήρια)
porotné súdy (Κακουργιοδικεία)
rodinný súd (Οικογενειακό Δικαστήριο)
súd pre reguláciu nájmov (Δικαστήριο Ελέγχου Ενοικιάσεων)
súd pre pracovnoprávne spory (Δικαστήριο Εργατικών Διαφορών) a
vojenský súd (Στρατοδικείο).
Najvyšší súd pozostáva z trinástich sudcov, jeden z nich je predseda. Najvyšší súd koná ako:
Najvyšší súd prejednáva všetky odvolania z nižších súdov v občianskoprávnych a trestnoprávnych veciach. O odvolaniach rozhoduje spravidla senát pozostávajúci z 3 sudcov. Prejednávanie odvolaní vychádza zo záznamu konania nižšieho súdu (najvyšší súd vypočúva svedkov len v prípade výnimočných a veľmi zriedkavých okolností). Najvyšší súd konajúci ako odvolací súd môže potvrdiť, zmeniť alebo zrušiť rozhodnutie, proti ktorému sa podalo odvolanie alebo môže nariadiť nový proces.
Revízny súd
Najvyšší súd má výlučnú pôsobnosť prejednávať všetky odvolania podané proti rozhodnutiam, konaniam alebo opomenutiam osôb alebo orgánov uplatňujúcich správnu právomoc. Najvyšší súd môže zrušiť akýkoľvek vykonávací správny akt, ktorým sa prekračuje alebo zneužíva právomoc alebo nie je v súlade s právnymi predpismi alebo ústavou.
Prerogatívne súdne príkazy
Najvyšší súd má výlučnú pôsobnosť vydávať prerogatívne súdne príkazy na predvedenie osôb na súd (habeas corpus), súdne príkazy nižšiemu súdu, aby vykonal to, čo prináleží k jeho povinnosti (mandamus), súdne príkazy nižšiemu súdu, aby zastavil konanie (prohibition), súdne príkazy na uvedenie právneho dôvodu (quo warranto ) a predloženie veci vyššej inštancii na preskúmanie (certiorari).
Najvyšší súd má originálnu a odvolaciu právomoc vo veciach týkajúcich sa námorníctva. Na prvom stupni o veci rozhoduje samosudca a v prípade odvolania úplný senát.
Volebné sťažnosti
Najvyšší súd ako volebný súd má výlučnú pôsobnosť na prejednávanie sťažností týkajúcich sa výkladu a uplatňovania volebných zákonov.
Najvyšší súd je príslušný rozhodovať o ústavnosti akéhokoľvek zákona a riešiť spory týkajúce sa právomoci a kompetencií medzi rôznymi orgánmi štátu. Najvyšší súd rozhoduje aj o ústavnosti zákonov, na základe ktorých prezident republiky (Πρόεδρος της Δημοκρατίας) vykonáva svoje ústavné právo nápravy.
Okresné súdy sú príslušné konať v prvom stupni o všetkých občianskoprávnych žalobách (s výnimkou vecí týkajúcich sa námorníctva) a všetkých trestnoprávnych veciach týkajúcich sa akýkoľvek trestných činov postihnuteľných trestom odňatia slobody do piatich rokov. Okresný súd sa nachádza v každom správnom okrese Cypru. O veciach rozhoduje samosudca bez poroty.
Porotné súdy
Porotné súdy prejednávajú len trestnoprávne veci. Na porotné súdy bývajú spravidla predkladané najzávažnejšie veci, pri ktorých je trest za trestný čin viac ako 5 rokov. Každý porotný súd pozostáva z 3 sudcov. Všetky rozhodnutia sa prijímajú väčšinovo. Porotné súdy nemajú laickú porotu.
Oficiálna právna databáza zatiaľ neexistuje. Existuje niekoľko súkromných právnych databáz, niektoré z nich poskytujú služby na objednávku a niektoré poskytujú bezplatný prístup.
Obsahujú informácie o rozsudkoch súdov a primárne právne predpisy.
Najvyšší súd Cypru

References: súd 
 súd 

súd 

súd 
 súd 
 súd 
 súd 
 súd 
 súd 
 súd 
 súd 
 súd

 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd 
 súd